da en da da da da sv da da en de da da da da da da da da da da da da da da da da da da da da da da da da da da en da da sv en en nl en da da da da da da da da da da da da da
Hvem skal nomineres til årets erhvervspriser? - Stevns Erhvervsråd
dec 12, 2019 | Erhvervsrådet
Kender du en virksomhed eller en iværksætter, som fortjener at blive hædret for deres arbejde? Nominer dine kandidater til de prestigefyldte priser senest 24. januar 2020.
Borgere og erhvervsdrivende i Stevns Kommune samt Stevns Erhvervsråds sekretariat har mulighed for at indstille virksomheder og iværksættere til den eftertragtede pris, som uddeleles en gang årligt af bestyrelsen for erhvervsrådet.
Priserne bliver uddelt på erhvervsrådets og kommunens store fælles Erhvervstræf 2020 d. 24. marts.
Virksomheder, der indstilles til Årets Virksomhed, bliver bedømt ud fra følgende kriterier:
Virksomheden er placeret i Stevns Kommune og er over 3 år gammel
Virksomheden har en sund økonomi, oplever stabil vækst og skaber arbejdspladser
Virksomheden sætter Stevns på landkortet og er en god ambassadør for kommunen
Virksomheden bidrager til lokalsamfundet med engagement, ansvarlighed, visioner og idéer
Virksomhederne, der indstilles til Årets Iværksætter, bliver bedømt ud fra følgende kriterier:
Virksomheden er placeret i Stevns Kommune og er under 3 år gammel
Virksomheden har en sund økonomi og oplever stabil vækst, hvor ejer som minimum kan leve af sin virksomhed
Virksomheden bygger på en god forretningsidé
Virksomheden er et forbillede for andre iværksættere
Te Norrmans vandt sidste års pris for Årets Iværksætter
Kender du en virksomhed, du synes fortjener at vinde?
Send en mail med dit bud til info@stevnserhvervsraad.dk senest d. 24. januar.
I din mail skal du angive følgende:
Navn på den virksomhed, du indstiller til prisen
Hvilken af de to priser, du indstiller virksomheden til
Hvorfor du mener, at virksomheden bør vinde prisen (giv gerne eksempler på, at virksomheden opfylder et eller flere af ovenstående kriterier)